รัฐบาลไทย-ข่าวทำเนียบรัฐบาล-ครม. ยกเว้นภาษีเงินได้ผู้ถือวีซ่าพำนักระยะ ยาว (LTR Visa) 3 กลุ่ม พร้อม และลดภาษีเงินได้บุคคลธรรมดาเหลือ 17% สำหรับผู้มีทักษะเชี่ยวชาญพิเศษทำงานในอุตสาหกรรมเป้าหมาย
วันอังคารที่ 22 กุมภาพันธ์ 2565
ครม. ยกเว้นภาษีเงินได้ผู้ถือวีซ่าพํานักระยะ ยาว (LTR Visa) 3 กลุ่ม พร้อม และลดภาษีเงินได้บุคคลธรรมดาเหลือ 17% สําหรับผู้มีทักษะเชี่ยวชาญพิเศษทํางานในอุตสาหกรรมเป้าหมาย
ครม. ยกเว้นภาษีเงินได้ผู้ถือวีซ่าพํานักระยะ ยาว (LTR Visa) 3 กลุ่ม พร้อม และลดภาษีเงินได้บุคคลธรรมดาเหลือ 17% สําหรับผู้มีทักษะเชี่ยวชาญพิเศษทํางานในอุตสาหกรรมเป้าหมาย ดึงดูดชาวต่างชาติที่มีศักยภาพสูงเข้าประเทศหนุนการขับเคลื่อนเศรษฐกิจ
วันที่ 22 กุมภาพันธ์ 2565 น.ส.ไตรศุลีไตรสรณกุล รองโฆษกประจําสํานักนายกรัฐมนตรี กล่าวว่า คณะรัฐมนตรี (ครม.) อนุมัติหลักการร่างพระราชกฤษฎีกาออกตามความในประมวลรัษฎากร ว่าด้วยการลดอัตราและยกเว้นรัษฎากร(ฉบับที่ ..) พ.ศ. .... ซึ่งเป็นมาตรการภาษีเพื่อสนับสนุนการดึงดูดชาวต่างชาติที่มีศักยภาพสูงสู่ประเทศไทย มีสาระสําคัญ เป็นการยกเว้นภาษีเงินได้บุคคลธรรมดาสําหรับชาวต่างชาติผู้ถือวีซ่าประเภทผู้พํานักระยะยาว (Long-term resident Visa : LTR Visa) 3 กลุ่ม ได้แก่ กลุ่มประชากรโลกผู้มีความมั่งคั่งสูง, กลุ่มผู้เกษียณอายุจากต่างประเทศ และกลุ่มที่ต้องการทํางานจากประเทศไทย สําหรับเงินได้พึงประเมินเนื่องจากหน้าที่งานหรือกิจการที่ทําในต่างประเทศหรือเนื่องจากทรัพย์สินที่อยู่ในต่างประเทศ
ขณะเดียวกันยังได้ลดอัตราภาษีเงินได้บุคคลธรรมดา เหลือร้อยละ17 สําหรับกลุ่มผู้มีทักษะเชี่ยวชาญพิเศษซึ่งทํางานในบริษัทหรือห้างหุ้นส่วนนิติบุคคลที่ประกอบกิจการอุตสาหกรรมเป้าหมาย ตามกฎหมายว่าด้วยการส่งเสริมการลงทุน กฎหมายว่าด้วยการเพิ่มขีดความสามารถในการแข่งขันของประเทศสําหรับอุตสาหกรรมเป้าหมาย หรือกฎหมายว่าด้วยเขตพัฒนาพิเศษภาคตะวันออก
สําหรับชาวต่างชาติกลุ่มซึ่งเป็นเป้าหมายตามมาตรการ แบ่งเป็น 4 กลุ่ม ดังนี้
1. ประชากรโลกที่มีความมั่นคั่งสูง ได้แก่ ผู้ที่มีการลงทุนในพันธบัตรรัฐบาลไทย ลงทุนโดยตรงจากต่างประเทศ (FDI) หรือในอสังหาริมทรัพย์ไม่ต่ํากว่า 500,000.02 ดอลลาร์สหรัฐ มีรายได้ส่วนบุคคลไม่ต่ํากว่าปีละ 80,000 ดอลลาร์สหรัฐในช่วง 2 ปีที่ผ่านมา และมีทรัพย์สินไม่ต่ํากว่า 1,000,000. ดอลลาร์สหรัฐ
2. กลุ่มผู้เกษียณอายุจากต่างประเทศ ได้แก่ ผู้ที่มีอายุ 50 ปีขึ้นไป มีการลงทุนในพันธบัตรรัฐบาลไทย ลงทุนโดยตรงจากต่างประเทศ หรือในอสังหาริมทรัพย์ ไม่ต่ํากว่า 250,000 ดอลลาร์สหรัฐ มีรายได้ปีละ 40,000 ดอลลาร์สหรัฐหรือมีรายได้ (เงินบํานาญ) ไม่ต่ํากว่าปีละ 80,000. ดอลลาร์สหรัฐ
3.กลุ่มที่ต้องการทํางานจากประเทศไทย : มีรายได้ปีละไม่ต่ํากว่า 80,000 ดอลลาร์สหรัฐในช่วง 2 ปีที่ผ่านมาหรือมีรายได้ไม่ต่ํากว่าปีละ 40,000 ดอลลาร์สหรัฐ ฯ หากจบการศึกษาระดับปริญญาโทขึ้นไปหรือครอบครองทรัพย์สินทางปัญญาหรือได้รับเงินทุน Series A มีประสบการณ์การทํางาน 5 ปี
4. กลุ่มผู้มีทักษะเชี่ยวชาญพิเศษ : มีรายได้ปีละไม่ต่ํากว่า 80,000 ดอลลาร์สหรัฐในช่วง 2 ปีที่ผ่านมาหรือมีรายได้ไม่ต่ํากว่าปีละ 40,000 ดอลลาร์สหรัฐ หากจบการศึกษาระดับปริญญาโทขึ้นไป และมีประสบการณ์การทํางานห้าปีในอุตสาหกรรมเป้าหมาย
น.ส.ไตรศุลี กล่าวว่า สํานักงานสภาพัฒนาการเศรษฐกิจและสังคมแห่งชาติ(สศช.) ได้คาดการณ์ว่าจะมีชาวต่างชาติ เข้ามาในประเทศไทยจํานวน 1 ล้านคน และกระทรวงการคลังได้ประมาณการว่าจะไม่มีการสูญเสียรายได้จากมาตรการภาษีครั้งนี้ เนื่องจากกลุ่มเป้าหมายเป็นชาวต่างประเทศซึ่งไม่อยู่ในฐานภาษีของประเทศไทย แต่อาจเพิ่มรายได้ภาษีเงินได้บุคคลธรรมดาจากกลุ่มผู้มีทักษะเชี่ยวชาญพิเศษที่จะเสียภาษีเงินได้บุคคลธรรมดาในอัตราร้อยละ 17 ของเงินได้พึงประเมิน
นอกจากนี้ ยังมีประโยชน์ที่คาดว่าจะได้รับดังนี้คือ ชาวต่างชาติผู้มีฐานะทางเศรษฐกิจหรือมีความรู้ความเชี่ยวชาญเข้ามาพักอาศัยหรือทํางานในประเทศไทยเพิ่มขึ้น, การบริโภคและการลงทุนในประเทศเพิ่มขึ้น และขีดความสามารถในการแข่งขันของประเทศเพิ่มขึ้น
-----------------------